cyanic-selkie/wikianc huggingface dataset:
Toyota Celica
Celica (ST161 / ST162 / ST165) (1986–1989)
Saatavilla oli ST-, GT- ja GT-S-versiot Coupé- ja Liftback-korimalleina. GT-mallista oli tarjolla myös kangaskattoinen avomalli. ST:n ja GT:n voimanlähteenä oli Camryn 2S-E 2,0-litrainen SOHC-moottori, josta irtosi tehoa 92 hv. Pian sen tilalle kuitenkin vaihdettiin 116-hevosvoimainen Twincam-moottori 3S-FE, joka oli myös Toyota Camrystä peräisin. GT-S-mallin moottori oli sen sijaan 135 hv:n 3S-GE, jossa oli myös T-VIS.
Japanin markkinoille tuotiin vuonna 1986 huippumalli GT-Four, jossa oli jatkuva neliveto. GT-Four-mallin konehuoneessa puhkui turboahdettu versio GT-S:n moottorista. GT-Fourista tehtiin myöhemmin Toyotan ralliauto. Vuonna 1988 aloitettiin GT-Fourin vienti ulkomaille. Yhdysvalloissa GT-Four tunnetaan nimellä All-trac turbo.
Korinumerot:
Moottorivaihtoehdot (Eurooppa):
Celica (AT180 / ST182 / ST183 / ST184 / ST185) (1990–1993)
250px|thumb|1990 Toyota Celica GT-S
Vuosina 1990–1993 valmistettu kuudennen sukupolven Celica oli huomattavasti edeltäjäänsä pyöreämpi. Japanin markkinoilla mallit olivat nyt S-R, Z-R, GT-R, Active Sports ja GT-Four. Pohjois-Amerikassa mallit olivat tutut ST, GT, GT-S ja GT-Four. ST-mallissa oli nyt Twincam-moottori. Kaikki Japanin ulkopuolelle myydyt GT-Fourit ovat Liftback-korimalleja, mutta Japanissa myytiin myös normaaliversiota. Australian korimallitmallit olivat SX Coupé, SX Liftback ja GT-Four.
Vuonna 1990 myyntiin tuli GT-Four A ja avomalli Japanin markkinoille. Celican 20:nnen vuosipäivän juhlistamiseksi valmistettiin myös malli GT-R.
GT-S-malliin sai lisävarusteena lukkiutumattomat jarrut, ja vuosina 1992–1993 ABS-jarrut tulivat saataville myös GT-malliin; GT-Fourissa ne olivat jo vakiovarusteena. GT-Fourissa oli myös sähkökäyttöinen kuljettajan istuin, urheilullinen sisusta ja kattoluukku.
Toyotan kuuluisan rallikuljettajan Carlos Sainzin kunniaksi Euroopan markkinoille tuli myyntiin Carlos Sainz Edition (CS), jota valmistettiin vain 5000 kappaletta. Tämä auto tunnettiin Japanissa nimellä RC ja Australiassa Group A Rallye. CS-mallissa oli ahtoilmanjäähdytin, uusi konepelti, turboahdin ja kevyempi puskuri.
Korinumerot:
Moottorivaihtoehdot (Japani):
Moottorivaihtoehdot (Yhdysvallat):
Celica (1994–1999)
Celican seitsemäs sukupolvi valmistui vuosina 1994–1999. Vuonna 1994 markkinoille tuli hieman edeltäjästään poikkeava Celica, josta oli saatavana Pohjois-Amerikan markkinoilla ST- ja GT-versiot. Siihen sai hankittua sporttipaketin, joka vastasi edellisen mallin GT-S:ää; Kanadassa tätä mallia myytiinkin GT-S nimellä. Uusi Celica muistutti jonkin verran Honda Integraa, ja Honda-mallin kilpailijaksi se oli tarkoitettukin. Celicasta oli saatavana Coupé- ja Liftback-korimallit, mutta sporttipaketti oli saatavilla vain liftbackiin. Japanin mallit olivat SS-I, SS-II ja nelivetoinen ST205 GT-Four.
Vuonna 1995 Celicasta tuotiin markkinoille avomalli, joka pohjautui GT Coupé -malliin. Avomalli rakennettiin ASC:n tehtaalla Rancho Dominiguezissa Kaliforniassa, ja se oli saatavilla vain Yhdysvalloissa. Tämän mallin kovakatto taittui Coupé Cabriolet -tyyliin auton takakonttiin.
Vuonna 1995 Celican Japanin valikoimaan lisättiin uusi SS-III. Siihen sai vuonna 1996 uusina lisävarusteina aerodynamiset helmalistat ja takaspoilerin.
GT Coupén myynti loppui Yhdysvalloissa 1997. Samana vuonna Japanin markkinoilla SS-II ja SS-III saivat VVT-i:n; GT-Four ja SS-III saivat WRC-tyylisen takaspoilerin. Vuonna 1998 ST-Celican myynti lopetettiin ja kaikki Celicat olivat siitä lähtien GT-malleja. Coupé-malli poistui kokonaan vuonna 1999 ja sen jälkeen tehtiin vain GT Liftback -mallia.
Celican varustelutaso oli jo suhteellisen korkea: autossa oli vakiona kaksi turvatyynyä ja ABS-jarrut, sen lisäksi useissa Celicoissa oli myös ilmastointi.
Toyota rakensi GT-Fourista jälleen ralliautonsa, ja ralliversiosta tehtiin 2500 kappaletta myös tavalliseen maantieajoon.
Celica (2000–2005)
Celican viimeinen eli kahdeksas sukupolvi 2000–2005 pohjautui Toyotan XYR-konseptiin. Se oli osa Toyotan Genesis-projektia, jonka tarkoitus oli saada nuoret ostamaan Toyotan autoja Yhdysvalloissa.
Toyotan Yhdysvaltain-taktiikka epäonnistui: Uusi Celica tuli markkinoille liian myöhään kilpailijoihin nähden, joten sen myynti jäi vähäiseksi. Vuonna 2002 Honda ehti julkaista samassa autosegmentissä kilpailevan mallinsa Acura RSX, ja tämä malli päihitti Celican menekin Yhdysvalloissa.
Vuonna 2004 Toyota ilmoitti, että Celican ja Toyota MR2:n myynti Yhdysvalloissa päättyy, ja näiden tilalle tulee halvempi malli Scion tC. Muualla maailmassa Celican taru päättyi vuonna 2005.
Moottorivaihtoehdot:
Moottoriurheilussa
Toyota Celicaa on käytetty moottoriurheilussa muun muassa rallissa (Toyota Celica Twin-Cam Turbo, Toyota Celica GT-Four) ja muussa rata-ajossa.
Pendulo Studios
Yritys kehittää pääasiassa seikkailupelejä kuten Runaway-trilogia.
Stanislav Markelov
thumb|Stanislav Markelov (Elokuu 2008) Stanislav Jurjevitš Markelov (20. toukokuuta 1974 – 19. tammikuuta 2009) oli venäläinen ihmisoikeuskysymyksiin erikoistunut asianajaja. Markelov ammuttiin keskellä päivää Moskovassa hänen ollessaan palaamassa lehdistötilaisuudesta, jossa hän oli vaatinut Juri Budanovin tapauksen rikostutkinnan uudelleen käynnistämistä. Myös hänen seurassaan ollut ja hänestä juuri haastattelun tehnyt, Novaja Gazeta -lehdelle työskennellyt nuori freelancetoimittaja Anastasija Baburova surmattiin samassa yhteydessä.
Spekulaatiot murhan motiivista
Markelov tuli tunnetuksi toimiessaan murhatun tšetšeenitytön Elza Kungajevan perheen asianajajana. Kungajeva murhattiin raa'asti vuonna 2000. Teosta tuomittu venäläiseversti Juri Budanov päästettiin vankilasta ehdonalaiseen vapauteen tammikuussa 2009, muutamaa päivää ennen Markelovin ja Baburovan murhia. Markelov oli yksi vapauttamista julkisesti vastustaneista opposition edustajista. Markelovin murhan motiiviksi onkin epäilty hänen toimintaansa Budanovin vapautusta vastaan. Kungaevan isä on kertonut julkisuudessa Markelovin kertoneen hänelle saamistaan uhkauksista. Kollegat kertovat hänen saaneen uhkauksia jo oikeudenkäynnin aikana jopa itseltään Budanovilta. Budanov kuitenkin itse kiisti julkisuudessa osallisuutensa murhiin ja kutsui sitä provokaatioksi, jonka tarkoitus on viilentää venäläisten ja tšetšeenien välejä.
Paitsi tšetšeenisiviilien puolustajana Markelov tunnettiin myös toimistaan antifasistien, kuten Antifan asianajajana oikeudenkäynneissä, joissa yritettiin tuomita heidän murhaajiaan ja pahoinpitelijöitään, kuten uusnatseja. Näihin tapauksiin liittyen hän sai myös tappouhkauksia. Markelovin ystävä Baburova kirjoitti mielellään lehtiartikkeleita näistä oikeudenkäynneistä.
Markelovin ja Baburovan murhissa on nähtävissä yhtymäkohtia toimittaja Anna Politkovskajan murhaan Moskovassa 2006. Heitä kaikkia yhdisti toiminta Tšetšenian sodan uhrien hyväksi ja Venäjän vallanpitäjien kritisointi. Lisäksi Markelov oli Politkovskajan asianajaja ja Baburova työskenteli samalle lehdelle, jossa Politkovskaja työskenteli kuolemaansa saakka.
Markelov hankki vihamiehiä puolustamalla myös Mihail Beketovia, moskovalaista toimittajaa, joka kampanjoi rakennusliikkeitä vastaan Moskovan pohjoispuolella sijaitsevan Himkin metsäalueen pelastamiseksi suunnitellun Moskova-Pietari-moottoritien alta sekä muunkin kaupunkia ympäröivän vihreän vyöhykkeen suojelemiseksi kiihtyvältä kaupunkirakentamiselta. Markelov oli auttanut Beketovia hankkimaan todisteita metsien tuhoamisessa tehdyistä laittomuuksista. Lokakuussa 2008 toimittaja Beketov mukiloitiin lähes kuoliaaksi, mikä antoi aihetta epäillä, että joku olisi valmis puolustamaan kiinteistöpiirien etuja myös väkivalloin.
Reaktiot surmaan
Tšetšenian presidentti Ramzan Kadyrov myönsi Markeloville jälkikäteen mitalin "ihmisoikeuksien puolustamisesta" ja "palveluksesta Tšetšenian tasavallalle."
Rikostutkinta, pidätykset ja tuomio
Marraskuussa 2009 murhan rikostutkinta saatiin päätökseen. Baburovan ja Markelovin murhasta pidätettiin ja myöhemmin tuomittiin vankeuteen erään kansallismielisen uusnatsiryhmittymän jäsenet Nikita Tihonov itse murhasta ja hänen tyttöystävänsä Jevgenija Hasis avunannosta siihen. Murhan motiiviksi katsottiin uusnatsien kosto.
Human Nature (Michael Jacksonin kappale)
Human Nature on yhdysvaltalaisen laulajan Michael Jacksonin viides vuoden 1982 albumilta Thriller julkaistu single. Se julkaistiin heinäkuussa 1983. Kappale otettiin menestyslevylle viime hetkessä, kun tuottaja Quincy Jones kuuli demonauhan, jonka Toto-yhtyeestä tuttu Steve Porcaro oli tehnyt keskeneräisellä, lopulliseen versoon päätymättömällä sanoituksella. Alkuperäinen sanoitus käsitteli Porcaron tyttären kokemusta koulussa, kun poika oli tönäissyt tätä. Siihen isä oli vastannut: "Ehkä se poika piti sinusta, se on ihmisluontoa". Thrillerin tuottaja piti Human Naturea täydellisenä pehmeänä lauluna levylle, ja kappaleen lopullisen lyriikan teki John Bettis. Kappaleesta on tullut arvostettu, muun muassa Miles Davis on versioinut sen, ja se oli yksi Thrillerin top10-hiteistä, joita oli ennenkuulumattomat seitsemän singleä.
Ilmailukäsikirja
pienoiskuva|Suomen ATS-järjestelmäkartta 1940-luvun alusta. Ensimmäiset suomalaiset ilmailutiedotusjulkaisut olivat käsin piirrettyjä. Kokonainen Suomen ilmailukäsikirja julkaistiin ensimmäisen kerran vuonna 1958. Kuvan karttalehden myöhäisin mahdollinen julkaisuajankohta on vuosi 1946, sillä kuvaan ei ole merkitty NDB-radiomajakoita, joista ensimmäiset asennettiin tuona vuonna. Ilmailukäsikirja (, AIP) on kunkin maan ilmailuviranomaisen tai viranomaisen valtuuttaman tahon julkaisema dokumentti, joka sisältää pysyväisluonteiset ilmailun perustiedot, kuten tiedot määräyksistä, lentoasemista, lentoreiteistä ja lentomenetelmistä sekä muut tiedot, joita tarvitaan kyseisessä maassa lentämiseen. Suomen ilmailukäsikirjaa julkaisee Fintraffic Lennonvarmistus. Ensimmäinen kokonainen laitos on vuodelta 1958 (tätä ennen ilmailukäsikirjaa oli julkaistu epätäydellisenä vuodesta 1944, jolloin ilmailun kansainväliset yleissopimukset tulivat voimaan), ja heinäkuussa 1997 Suomen ilmailukäsikirjan rakennetta uudistettiin vähentämällä osien määrää, jolloin se soveltuu paremmin digitaalisesti julkaistavaksi. Suomessa paperisesta laitoksesta luovuttiin useassa vaiheessa vuosien 2014-2015 välillä. Ilmailukäsikirja on osa ilmailutiedotuspalvelua (, AIS), joka on määritelty kansainvälisen siviili-ilmailun yleissopimuksen liitteessä 15. Vuodesta 1964 AIP-tietojen jakelu ja päivitys on toteutettu ns. AIRAC-järjestelyn avulla, jossa on mm. määritelty varoajat sille, kuinka kauan ennen voimaantuloa aiottu toimintaympäristöön vaikuttava, pysyvä muutos tulee julkaista. Näin taataan sekä ilmatilan käyttäjille että lennonjohdolle riittävä valmistautumisaika. Aiemmin suuretkin muutokset voitiin julkaista lyhyellä varoitusajalla, tai jopa pelkällä NOTAM- sanomalla.
Ahola
Ahola tarkoittaa seuraavia asioita:
Express Yourself
Express Yourself on yhdysvaltalaisen poplaulaja Madonnan toinen single albumilta Like a Prayer vuodelta 1989. Kappaleen sävelsivät ja tuottivat Madonna ja Stephen Bray ja viralliset remixit teki Shep Pettibone. Kappaleesta tuli suuri hitti, muttei yltänyt listamenestyksellä kuitenkaan edellisen singlen Like a Prayerin tasolle. Express Yourself sijoittui ensimmäiseksi Billboard Hot Dance/Club Party Chart-listalla, Billboard Hot Dance Music-listalla sekä Eurochart Hot 100-listalla. Suomessa single ylsi virallisen singlelistan sijalle 2.
Kappaleen musiikkivideolla Madonna aiheutti kaaoksen mediassa. Lähtökohtana oli Fritz Langin klassikkoelokuva Metropolis. Videolla Madonna on pukeutunut miehen asuun ja nuori työntekijä tapaa alastoman ja puolustuskyvyttömän Madonnan. Videon on ohjannut David Fincher.
Jussi Hautamäki (kenraali)
Jussi Hautamäki (s. 15. huhtikuuta 1941 Kylmäkoski) on Suomen puolustusvoimien kenraaliluutnantti evp.
Hautamäki kirjoitti ylioppilaaksi Toijalan yhteislyseosta vuonna 1960. Hän valmistui kadettikoulusta 1963 ja suoritti yleisesikuntaupseeritutkinnon Sotakorkeakoulussa vuonna 1975, jossa hän toimi myös opettajana 1970-luvulla.
Hautamäki toimi vuonna 1970 Kadettikoulun Toimituskomppanian päällikkönä. Hän toimi Hämeen jääkäripataljoonan komentajana vuosina 1983-1985 ja Panssarivaunupataljoonan komentajana 1985-1988, jonka jälkeen hän oli operaatiopäällikkönä YK:n UNIFIL-rauhanturvaoperaatiossa Libanonissa. Vuosina 1990-1991 Hautamäki toimi valtakunnallisten maanpuolustuskurssien johtajana. 1990-luvulla hän palveli pääesikunnassa eri tehtävissä ja 1998 hänet nimitettiin Läntisen Maanpuolustusalueen komentajaksi.
Jäätyään eläkkeelle puolustusvoimista Hautamäki on osallistunut kunnallispolitiikkaan Keravalla Kokoomuksessa.
Oleksandr Horjajinov
Oleksandr Serhiovitš Horjajinov (s. 29. kesäkuuta 1975 Harkova) on ukrainalainen jalkapalloilija, pelipaikaltaan maalivahti. Hänen seuransa on FK Metalist Harkova.
Horjajinov on pelannut valtaosan urastaan Harkovassa, jossa hän aloitti vuonna 1993. Hän on pelannut Ukrainan maajoukkueessa kaksi ottelua ja oli mukana maansa kokoonpanossa EM-kisoissa 2012, joissa hän ei kuitenkaan päässyt kentälle.
Kylli Koski
Kylli Annikki Koski (6. heinäkuuta 1906 Ruskeala – 19. syyskuuta 1997 Espoo ) oli suomalainen taiteilija, taidekasvattaja ja kuvaamataidonopettaja.
Hän tuli erityisesti tunnetuksi Yleisradion lastenohjelmien Kylli-tätinä. Ohjelmissaan Koski kertoi satua ja maalasi samalla sen kuvitusta vieressään olevalle paperille.
Ura
Lisäksi hän piti monia taidenäyttelyitä ja kuvitti kirjoja. Taiteellisen debyyttinsä Koski teki Helsingissä vuonna 1931 Suomen Taidegraafikoiden näyttelyssä. Hänet valittiin vuoden isovanhemmaksi vuonna 1995. Hänen viimeinen näyttelynsä pidettiin Munkinseudun galleriassa. Koski piti yllä taitojaan maalaamalla tai piirtämällä lähes päivittäin kuolemaansa saakka. Mieluisimpia kuvitusaiheita olivat eläimet, ja erityisen luonteikkaita olivat kissa-aiheiset maalaukset.
Televisiossa
thumb|175px|Kylli-tädille oli ominaista satujen kertominen samalla visualisoiden tarinaa akvarellimaalauksin edessään olevalle paperille. Kuva on vuodelta 1960. Koski esiintyi ensimmäisen kerran lastenohjelmassa jo Suomen television koelähetyksissä vuonna 1957. Hänen varhaisia ohjelmiaan olivat Tenavakanava, Kärpänen ja Satusivellin. Televisioon Kosken löysi lastenohjelmia suunnittelevan toimittajan Osmo Visurin vaimo Elina, Kosken entinen oppilas, joka suositteli Koskea miehelleen. Tuolloin Tyttönormaalilyseon kuvaamataidon ja kaunokirjoituksen opettajana työskennellyt Koski vastasi tiedusteluun: ”En tunne lainkaan televisiotoimintaa, mutta jos pidätte minua sopivana siihen työhön, lähden mielelläni mukaan”.
Nimitystä "Kylli-täti" käytti aluksi ohjelmia kuuluttava Teija Sopanen, jonka vanhemmat olivat Kylli Kosken ystäviä. Jo ensimmäinen lähetys teki hänestä suositun. Kylli-täti -nimitys vakiintuikin nopeasti kaikkien suomalaisten tuntemaksi.
1970-luvulla hän piti taukoa televisiosta. Vuonna 1981 hän palasi ruutuun ja ihastutti uutta sukupolvea Joulukalenteri-ohjelmalla. Vuosien ajan nähtiinkin televisiossa jouluaattoisin usein heti joulurauhan julistuksen jälkeen, Kylli-tädin piirtämä ja kertoma joulusatu. Viimeisen kerran hän esitti joulusadun jouluna 1995, ja sitä seurasi noin 700 000 katsojaa. Kylli Koskesta kertova dokumentti Kyllin elämää esitettiin TV1-kanavalla hänen 90-vuotispäivänään vuonna 1996. Nämä ja monet muut Kylli Kosken ohjelmat toimitti pitkäaikainen TV1:n lastenohjelmien tekijä Laura Lilja-Haataja.
Kylli Koski -seura
Kylli Koski -seura ry syntyi 1998 taiteilijan ystäväpiirin aloitteesta hänen muistokseen, ja se alkoi kokoontua Kaija Aarikan luona Aarikka Oy:n tiloissa. Seura tukee lastenkulttuuria Suomen Kulttuurirahastoon perustetun Kylli Kosken nimikkorahaston kautta. Rahaston tehtävänä on jakaa apurahoja lastenkulttuurin hyväksi työskenteleville henkilöille, jotka toteuttavat työtään "Kylli Kosken hengessä" ja työllään edistävät lasten hyvinvointia lasten oman luovuuden, sadun, tarinoiden ja taiteen avulla.
Don’t Stop ’til You Get Enough
Don’t Stop ’til You Get Enough on yhdysvaltalaisen laulajan Michael Jacksonin ensimmäinen single vuoden 1979 albumilta Off the Wall. Kappale oli Jacksonin ensimmäinen itse sävelletty sooloartistina. Hän oli kuitenkin säveltänyt aiemmin kappaleita hänen ja veljiensä yhtyeelle The Jackson 5.
Kylli Koski
Kylli Koski -seura
Kylli Koski -seuran 15 000 euron palkinnon sai vuonna 2006 kuvittaja ja graafinen suunnittelija, taiteen maisteri Christel Rönns työstään lastenkulttuurin hyväksi. Vuonna 2009 kuvittaja ja kuvataideopettaja Katri Kirkkopelto sai 10 000 euron suuruisen palkinnon. Vuonna 2010 palkinto myönnettiin kuvittaja-kirjailija Liisa Kalliolle 10 000 euron suuruisena.
Sketsit
Pirkka-Pekka Petelius on parodioinut Kylli-tätiä sketsisarjassa Velipuolikuu, nimellä Fylli-täti. Sketsissä Petelius piirtää tussilla paperille hahmoja. Hän on esittänyt Kylli-tätiä myös Yömyöhä-radio-ohjelmassa vuonna 1987.
Niilo Hersalo
thumb|200px|Niilo Hersalo Niilo Viktor Hersalo (vuoteen 1935 Sigell, 14. maaliskuuta 1895 Hollola – 13. helmikuuta 1979 Hollola) oli suomalainen kenraalimajuri toisen maailmansodan aikana.
Suomen sisällissodan kynnyksellä ylioppilaaksi valmistunut Hersalo pani alulle Lappeenrannan suojeluskunnan, jonka jälkeen hän toimi sen kouluttajana. Myöhemmin hän palveli Hans Kalmin johtamassa Pohjois-Hämeen I pataljoonassa. Sisällissodan jälkeen Hersalo oli yksi kahdeksasta suomalaisesta upseerista, jotka koulutettiin esikuntaupseeriksi Weimarin tasavallan ajan Saksassa. Yleisesikuntaupseeriksi hänet nimitettiin 1931. Turun suojeluskuntapiirin piiripäällikkönä hän toimi 1921–1924. Suojeluskuntien päällystökoulua hän johti 1925–1927. Hän loi pitkän uran suojeluskunnan yliesikunnassa 1928–1939.
Sisällissodan jälkeen Hersalo avioitui 1922 Hollolan kirkkoherran Nestor Seijeksen (ent. Nordling) tyttären Aili Seijeksen kanssa. Hersalon vanhemmat olivat vuokraviljelijä Kalle Viktor Sigell ja Amanda (o.s. Hakala) Hollolasta. Hersalon isoisä oli Hans Viktor Sigell, joka toimi vuosina 1861–1914 Hollolan kirkon suntiona.
Talvisodan aikana Hersalo johti Karjalan kannakselle sijoitettua 21. divisioonaa, joka kävi jatkuvaa ja raskasta puolustustaistelua puna-armeijaa vastaan. Välirauhan ajan Hersalo vietti Satakunnan sotilasläänin komentajana. Tässä tehtävässä hän toimi myös jatkosodan jälkeen 1944-1946.
Kuukautta ennen jatkosodan alkamista, 18. kesäkuuta 1941, Hersalo nimitettiin Kannakselle sijoitetun 15. divisioonan komentajaksi. Hänet ylennettiin kenraalimajuriksi 26. huhtikuuta 1942. Myös hänen poikansa luutnantti Mauri Hersalo osallistui Kannaksen taisteluihin, joissa hän kuoli 4. marraskuuta 1943. Hersalo toimi 15. divisioonan komentajana 27. marraskuuta 1944 saakka. Sodan aikana Hersaloa ehdotettiin Vapaudenristin ritarikunnan 2. luokan Mannerheim-ristin ritariksi, mutta ylipäällikkö ei hyväksynyt ehdotusta.
Sodan jälkeen Hersalo kirjoitti useisiin lehtiin ja osallistui suojeluskuntien historian kirjoittamiseen.
Ylennykset: reservin luutnantti 1918, reservin kapteeni 1920, kapteeni 1925, majuri 1925, everstiluutnantti 1928, eversti 1934, kenraalimajuri 1942.
Käy Muumilaaksoon
Käy Muumilaaksoon (alkuperäiseltä nimeltään Dat Zijn De Moomins ) on Japanissa tuotetun animaatiosarjan Muumilaakson tarinoita länsimaisissa versioissa käytetty tunnuslaulu. Alkuperäisen kappaleen on säveltänyt ja sanoittanut hollantilainen säveltäjä Pierre Kartner. Suomen kielelle kappaleen käänsi Yleisradion kääntäjänä ja ohjaajana toiminut Jertta Ratia-Kähönen. Televisiosarjassa kappaleen esittää suomeksi ja ruotsiksi Benny Törnroos, joka esittää myös sarjan lopputunnuskappaleen ”Hei Muumit” ja joka on myöhemmin tehnyt ja esittänyt muitakin Muumi-aiheisia kappaleita.
Kesällä 1990 tuottaja Dennis Livson yhdessä hollantilaisen Telecable-yhtiönsä kanssa etsi sopivaa esittäjää syksyllä 1991 Suomen televisiossa ensiesityksen saavaan Muumilaakson tarinoita -animaatiosarjan tunnuskappaleille. Kartnerin säveltämään ja sanoittamaan tunnuskappaleisiin haluttiin sama esittäjä niin suomen- kuin ruotsinkieliseen versioon. Livson etsi tunnusmusiikin esittäjäksi pehmeä-äänistä mieslaulajaa.
Yleisradio ehdotti tunnuskappaleen esittäjäksi lastenmusiikkia entuudestaankin tehnyttä Benny Törnroosia, joka tosin ensimmäisellä kerralla kohteliaasti kieltäytyi tehtävästä vedoten siihen, että hänellä oli samaan aikaan muita projekteja. Myöhemmin hän kuitenkin otti tehtävän vastaan. Törnroosin mukaan kappale äänitettiin studiossa yhden päivän aikana ja lyhyellä varoitusajalla ennen kuin sarjan ensiesitys tapahtui televisiossa. Kappaleen sanat suomen kielelle kääntäneen Jertta Ratia-Kähkösen kertoman mukaan sanat, joita Törnroos viime kädessä hieman muokkasi, tehtiin ”nopeaan tahtiin”.
Tv-ensi-illan jälkeen Törnroos sai tarjouksen viideltä levy-yhtiöltä Muumi-aiheista musiikkia sisältävän levyn tekemiseen. Tunnuskappale levytettiin K-telin vuonna 1992 julkaistulle Lasten ikioma Muumi -albumille.
Kappaleen ovat Törnroosin lisäksi levyttäneet muun muassa Jukka Heino ja Maija Salo lapsikuoron kanssa.
Chesterfield Inletin lentoasema
Chesterfield Inletin lentoasema on lentoasema Chesterfield Inletin kylässä Hudsoninlahden rannalla Nunavutissa, Kanadassa. Lentoasemaa ylläpitää Nunavutin territorion hallitus, ja se on suurimman osan vuotta kylän ainoa yhteys ulkomaailmaan.
Lentoasemalla on yksi sorapintainen kiitotie, 12T/30T, jonka pituus on 1 097 metriä.
Margaret Hamilton (näyttelijä)
thumb|Margaret Hamilton elokuvassa [[Ei mikään pyhää (1937).]] Margaret Hamilton (9. joulukuuta 1902 Cleveland, Ohio – 16. toukokuuta 1985) oli yhdysvaltalainen näyttelijä. Hänen tunnetuin roolinsa on Lännen paha noita vuoden 1939 elokuvassa Ihmemaa Oz.
Ennen näyttelijänuraansa Hamilton toimi lastentarhanopettajana. Läpimurtonsa näyttelijänä hän teki vuonna 1932 Broadway-näytelmässä Another Language ja siitä tehdyssä elokuvaversiossa, jonka jälkeen Hamilton esiintyi useissa elokuvasivuosissa. Ihmemaa Ozin jälkeen hän esiintyi muun muassa elokuvissa Veijari Villissä lännessä, George White's Scandals, Ratkaisun edessä ja Poika joka halusi siivet.
NEC PC-6001
NEC PC-6001 on NEC-yhtiön julkaisema mikrotietokone. Tietokone julkaistiin Japanissa vuonna 1981 ja Yhdysvalloissa seuraavana vuonna. Yhdysvalloissa tietokoneeseen viitattiin myös nimellä NEC TREK.
Utahjärvi
pienoiskuva|oikea|Satelliittikuva Utahjärvestä ja [[Provosta.]] Utahjärvi on järvi Yhdysvalloissa Utahin osavaltiossa. Sen pituus on 37 km ja pinta-ala 390 neliökilometriä. Järvi laskee Jordanjokea pitkin Isoon Suolajärveen. Järvi on jäänne esihistoriallisesta Bonnevillen järvestä.
NEC PC-6001
Laitteessa on Zilog Z80 -yhteensopiva suoritin (PD 780c-1) sekä 16 kilotavua RAM-muistia. Tietokoneesta julkaistiin myös Mark II versio, jossa on 64 kilotavua RAM-muistia.
Utahjärvi
Utah on yksi seudun suurimmista makeavetisistä järvistä, vaikka se sijaitsee alueella jossa vuotuinen sademäärä on vain noin 380 mm.
NEC PC-6001
NEC PC-6601 (6600-sarja) on lähes identtinen ja taaksepäin yhteensopiva 6001:n kanssa, mutta sisältää 3,5" levykeaseman.
2-in-1
Historia
Ensimmäinen 2-in-1-laitteena pidettävä hybridi oli vuonna 2002 Compaq TC1000, jossa on esiasennettuna Windows XP Tablet PC Edition. Laitetyyppi yleistyi vuonna 2011 Asus Transformer -sarjan myötä, jonka ensimmäiset laitteet käyttivät Androidia. Vuonna 2013 Microsoft julkaisi oman Surface Pro -laitteensa, jossa oli esiasennettuna Windows 8.1. Sittemmin muutkin suuret PC-valmistajat ovat julkaisseet omia 2-in-1-laitteetaan, joiden käyttöjärjestelmä on yleensä Windows 10.
Lexus GX
Lexus GX on viisiovinen ylellinen katumaasturi, jota valmistaa Toyotan tytäryhtiö Lexus. Ensimmäinen GX julkistettiin vuonna 2002.
Autoa valmistetaan Taharan tehtaalla, Taharassassa, Japanissa.
Filippiinienhaukkapöllö
Filippiinienhaukkapöllö (Ninox philippensis) on pöllöihin kuuluva lintu.
Se on kotoperäinen Filippiineillä.
Kuvaus
N. p. philippensis -alalajilla on valkoinen läiskä, jossa silmät, nokka ja valkoiset viikset muodostavat päähän x:n muotoisen kuvion. Kaikkien alalajien selkäpuoli on ruskea, ja siipiä peittävät valkoiset soikea täplät. Pyrstö on tummanruskea, ja siinä on kapeita valkeita raitoja. Pää on sivuilta ruskea, leuka on valkeahko, mutta muuten on alapuoli vaalea, ja siinä on ruskeita raitoja, jotka vatsassa ovat näkyvämpiä. Pyrstö on alapuolelta valkea. Ruudullisilla lajeilla on tätä kuviota alapuolella, päässä, selän yläosassa ja siivissä. Jalat ovat puolittain höyhenpeitteiset. Nokka on oliivinvihreä, jalat vaaleankeltaiset.
Linnun koko on pyrstö mukaan lukien 21–26,5 cm, ja sen siipien väli on 16,5–20,5 cm.
Systematiikka ja taksonomia
Sen alalajeja tunnetaan kahdeksan:
Paikallisesti lintu tunnetaan muiden suurten pöllöjen tavoin nimellä kuwago.
Ekologia
Filippiinienhaukkapöllöä tavataan metsäalueilla 1 800 metrin korkeuteen, joskin ne oleskelevat enimmäkseen alle 1000 metrin korkeudessa. Sen luontaisia elinympäristöjä ovat subtrooppiset ja trooppiset kosteat alavat vuoristometsät. Tämä laji parittelee helmikuussa. Pesän se tekee onttoon puuhun.
Joulusaarenpöllö
Joulusaarenpöllö (Ninox natalis) on pöllöihin kuuluva lintu. Se on kotoperäinen Joulusaarella. Pöllön luontaisia elinympäristöjä ovat subtrooppiset ja trooppiset alavat metsät sekä subtrooppiset ja trooppiset kosteat pensasarot. Lajia uhkaa elinympäristöjen häviäminen.
Joulusaarenpöllö on kooltaan 26–29 cm. Se on väritykseltään punaruskea sekä läheistä sukua Kaakkois-Aasian ja Australian haukkapöllöille. Lajia esiintyy vain Joulusaarella. Kannan kooksi on arvioitu noin tuhat yksilöä, ja pesiviä pareja on Richard Hillin mukaan noin 560. Joulusaarenpöllöä on pidetty muista pöllöistä erillisenä lajina vasta vuodesta 1998 lähtien.
HMS Thetis
HMS Thetis voi tarkoittaa seuraavia aluksia:
Jerzy Stuhr
pienoiskuva|Jerzy Stuhr Jerzy Oskar Stuhr (s. 18. huhtikuuta 1947) on puolalainen näyttelijä, joka tunnetaan parhaiten elokuvista Kolme väriä: Valkoinen ja Kymmenen käskyä.
Talvivaaran ratapiha
Talvivaaran ratapiha on rautatieliikennepaikka Sotkamon kunnassa Kainuun maakunnassa, ja se on Murtomäen rautatieasemalta alkavan Talvivaaran kaivosradan pääteliikennepaikka. Liikenne­paikka otettiin kaupallisen liikenteen käyttöön yhtä aikaa radan kanssa kesällä 2009.
Liikennepaikkaa käytetään paitsi kaivoksen ja rikastamon tuottaman murskeen ja malmirikasteen lähteviin kuljetuksiin, myös kaivos- ja rikastamotoiminnan vaatimien materiaalien ja kemikaalien saapuviin kuljetuksiin.
Sähköistetyn luovutusratapihan ja sähköistämättömän kaivoksen ratapihan yhteinen raidepituus on 6,7 kilometriä ja raiteita on yhteensä kahdeksan kappaletta.
Ahola (Posio)
pienoiskuva|Posion keskustaa kantatiellä 81 Rovaniemen suuntaan.
Aholasta on matkaa Rovaniemelle 132 kilometriä ja Kuusamon keskustaan 59 kilometriä. Ahola sai nimensä Aholan talon ja suvun perusteella. Sukunimenä Ahola on kylässä edelleen yleinen.
Aholassa sijaitsevat päivittäistavara- ja erikoisliikkeiden lisäksi muiden muassa kunnanvirasto, terveyskeskus, lukio, peruskoulu, kirjasto, urheilukenttä, seurakuntatalo ja Pentik Oy:n keramiikkatehdas. Aholan taajamarakenne on hajanainen. Keskeisellä alueella asuin- ja palvelurakennusten välillä on vielä viljelyskäytössäkin säilynyttä maata, jossa porot usein alkutalvesta laiduntavat. Lännempänä Rovaniementien varressa sijaitseva Ahosenniemen 1980-luvulla syntynyt asuinalue liittyy kiinteästi Aholaan, joskin välissä on Posionjärven kapea Peukaloisensalmi.
Butaani
Butaani eli n-butaani (C4H10) on ilmaa raskaampi kaasu, jonka rakennekaava on (CH3CH2CH2CH3) on väritöntä, tulenarkaa ja helposti nesteytettävää kaasua. Se on suoraketjuinen alkaani, jonka moolimassa on 58,12 g/mol, sulamispiste −138,3 °C, kiehumispiste −0,5 °C, leimahduspiste −60 °C, itsesyttymislämpötila 287 °C ja CAS-numero 106-97-8. Butaani -nimitystä voidaan käyttää myös suoraketjuisen n-butaanin isomeeristä isobutaanista eli 2-metyylipropaanista (CH(CH3)3).
Butaani muodostaa runsaassa hapessa palaessaan hiilidioksidia ja vesihöyryä: Kun happea on rajoitetusti, voi myös hiiltä (nokea) ja hiilimonoksidia muodostua.
Yhdiste erotetaan tislaamalla maaöljystä tai maakaasusta tai krakkaustuotteista.
Butaani on yleistynyt päihteenä jonkin verran nuorten keskuudessa helpon saatavuuden vuoksi. Sen vaikutukset ovat muiden impattavien aineiden tavoin etanoliin verrattuna lyhytkestoisia mutta alkavat nopeammin.
Kleinlützel
Kleinlützel on kunta Sveitsissä, Solothurnin kantonin Thiersteinin piirikunnassa. Kunnan pinta-ala on 16,34 neliökilometriä ja asukkaita siellä on 1 257, joista ulkomaalaisia on 92 (31.12.2007).
Kleinlützel on Solothurnin kantonin eksklaavi, sillä se sijaitsee kokonaan erossa varsinaisesta kantonista ja on Basel-Landschaftin kantonin ja Ranskalle kuuluvan Haut-Rhinin departementin ympäröimä. Kleinlützelin naapurikunnat ovat Burg im Leimental koillisessa, Röschenz idässä, Liesberg etelässä, Roggenburg lännessä sekä Kiffis (Ranskassa) ja Wolschwiller (Ranskassa) luoteessa ja pohjoisessa.
Kunnassa toimii sekä roomalais-katolinen että evankelis-luterilainen seurakunta. Kleinlützelissa on yksi päiväkoti ja yksi peruskoulu.
Väkiluvun kehitys
Lähde:
Zed
Zed oli Soneran perustama palvelu, joka tarjosi matkapuhelimiin logoja, soittoääniä, kuvaviestejä, keskustelu- ja uutispalveluita lähinnä tekstiviestien (SMS) kautta. Aluksi sen kaavailtiin toimivan myös WAP-alustoilla. Siitä tehtiin Soneran tytäryhtiö vuoden 2000 alusta.
Vuonna 2002 Yahoo osti 5 prosenttia Zedistä, mutta vuonna 2004 se käytti sopimuksessa ollutta takaisinosto-optiota ja myi sen takaisin Telia-Soneralle.
Lonerism
Palaute
Albumi sai hyvin positiivista palautetta kriitikoilta ja sitä on myyty 210 tuhatta kappaletta Yhdysvalloissa. Albumi on myös saavuttanut platinastatuksen kotimaassaan, Australiassa. Albumi oli ehdolla parhaan vaihtoehtoalbumin Grammy-palkinnosta vuoden 2014 Grammy-palkintogaalassa.
Jorma Järventaus
Jorma Johannes Järventaus (1. heinäkuuta 1911 Enontekiö − 22. lokakuuta 2005) oli Suomen puolustusvoimien kenraaliluutnantti.
Jorma Järventaus syntyi heinäkuussa 1911 Enontekiöllä kirkkoherra ja kirjailija Arvi Järventauksen ja tämän vaimon Jenny o.s. Visurin perheeseen. Hän kirjoitti ylioppilaaksi Helsingin suomalaisesta lyseosta vuonna 1932 ja suoritti varusmiespalveluksensa Helsingissä Suomen valkoisessa kaartissa vuosina 1932–1933. Vuosina 1932–1934 Järventaus toimi nuorempana upseerina eli niin sanottuna kesä-vänrikkinä Viestirykmentissä ja jatkoi sen jälkeen Kadettikouluun 18. kadettikurssille. Kadettikoulun jälkeen vuonna 1938 hän avioitui Annikki o.s. Estolan kanssa.
Kadettikoulun jälkeen hän toimi valkoisessa kaartissa koulutusupseerina ja komppanianpäällikkönä. Talvisodassa hän oli luutnanttina Kannaksella ja jatkosodassa muun muassa pataljoonankomentajana jalkaväkirykmentti 44:ssä ja Jalkaväkirykmentti 1:ssä. Hänet ylennettiin jatkosodan aikana kapteeniksi ja vuonna 1942 majuriksi.
Sodan jälkeen Järventaus jatkoi sotilasuraa ja käyden sotakorkeakoulun 1947. Myöhemmin hän oli sotakorkeakoulussa sotahistorian ja taktiikan opettajana vuosina 1947−1954. Vuosina 1954−1956 hän oli Jääkäripataljoona 5:n komentajana ja tämän jälkeen osastopäällikkönä Pääesikunnan koulutusosastolla 1956−1957 sekä koulutus- ja komentopäällikkönä 1957−1960. Viimeiset palvelusvuotensa 1960–1966 hän oli 3. divisioonan komentajana Kouvolassa. Järventaus oli Helsingin Sanomien sotilaspoliittinen asiantuntijana 15 vuoden ajan. Tässä ominaisuudessa hän vieraili seuraamassa YK:n UNFICYP-rauhanturvaoperaatiota Kyproksella vuonna 1966. Hän oli vuonna 1960 perustetun Suomen ampumahiihtoliiton perustaja ja ensimmäinen puheenjohtaja. Järventaus ylennettiin everstiluutnantiksi 1952, everstiksi 1956, kenraalimajuriksi 29. elokuuta 1958 ja kenraaliluutnantiksi 14. heinäkuuta 1961. Keväällä 1965 Järventaus oli ehdolla puolustusvoimain komentajaksi Sakari Simeliuksen seuraajaksi tämän tuella, mutta hävisi kilpailun Yrjö Keinoselle, jonka tukiryhmässä olivat muun muassa Arvo Korsimo, Arvo Pentti ja Adolf Ehrnrooth.
Colonia Finlandesa
Colonia Finlandesa on vuonna 1906 Pohjois-Argentiinaan Misionesin maakunnan laaksoon perustettu suomalaisyhteisö. Perustajia oli 122, ja ryhmän johdossa ja hankkeen alkuunpanijana oli Arthur Thesleff. Siirtokunnassa asui enimmillään 1930-luvulla 500 henkeä.
Siirtokunnan alkuperäisenä tavoitteena oli kerätä sen asukkaille miljoonaomaisuus 20 vuodessa viljelemällä paikallista hedelmällistä maata. Yhteisö kesti ihanneyhteisönä pari vuotta perustamisensa jälkeen, mutta sittemmin siitä tuli tavallinen suomalaissiirtokunta. Siirtokunnan synnyn taustalla oli alkujaan Venäjän vallan aikainen Suomessa harjoitettu sortopolitiikka. Thesleff palasi Suomeen jo 1909, kun vaikeuksia alkoi kasaantua.
1920-luvulla Colonia Finlandesaan muutti toinen merkittävä siirtolaisten aalto. Osa uusista asukkaista oli maatyöläisiä, toisin kuin aiemmat siirtolaiset, jotka olivat olleet suurimmaksi osaksi kaupunkilaisia ja huonosti maanviljelyä tuntevia.
Aiheesta muualla
-27.46639°N, -55.34972°W
Lexus LX
Lexus LX on neliovinen ylellinen katumaasturi, jota valmistaa Toyotan tytäryhtiö Lexus. Se perustuu Toyota Land Cruiseriin. Ensimmäisen sukupolven LX:n valmistus alkoi vuonna 1995, ja se esiteltiin yleisölle tammikuussa 1996. LX oli Lexuksen ensimmäinen katumaasturi.
Max Wünsche
thumb|Max Wünsche SS-Sturmbannführerinä (majurina) vuonna 1943 Max Wünsche (20. huhtikuuta 1915 – 17. huhtikuuta 1995) oli saksalainen Waffen-SS-everstiluutnantti (SS-Obersturmbannführer) toisessa maailmansodassa.
Lexus LX
Autoa valmistetaan Yoshiwaran tehtaalla, Toyota Cityssä, Japanissa.
Max Wünsche
Wünsche toimi muun muassa rynnäkkötykki- ja panssarivaunupataljoonan komentajana Leibstandarte Adolf Hitler-divisioonassa. Hän sai Rautaristin Ritariristin helmikuussa 1943 tuhottuaan pataljoonineen oma-aloitteisesti divisioonan sivustaa uhanneen voimakkaan vihollisosaston. Kesällä 1943 hänet käskettiin SS-Hitlerjugend -panssaridivisioonan 12. SS-panssarirykmentin komentajaksi. Hän osallistui rykmentteineen ankariin torjuntataisteluihin Normandiassa Caenin suunnalla, jossa hän sai tammenlehvät Ritariristiinsä.
Everstiluutnantti Wünsche jäi länsiliittoutuneiden vangiksi Falaisen motissa 24. elokuuta 1944. Hän vietti sodan lopun sotavankileirillä ja hänet vapautettiin vuonna 1948.
Lyydianmaksaruoho
Lyydianmaksaruoho (Sedum lydium) on maksaruohokasvien (Crassulaceae) heimoon kuuluva pienikokoinen kasvilaji. Lyydianmaksaruoho kasvaa noin 5–10 cm korkeaksi ja sillä on pienet, vihreät lehdet, jotka voivat muuttua kasvuolosuhteista riippuen voimakkaan punertaviksi. Lyydianmaksaruohon kukat ovat pienet ja väriltään valkoiset tai punertavat. Lyydianmaksaruoho ei kasva luonnostaan Suomessa, mutta sitä viljellään ja istutetaan koristekasviksi. Eri puolilta Suomea on kuitenkin muutamia, eri-ikäisiä havaintoja lyydianmaksaruohosta viljelykarkulaisena tai -jäänteenä Suomen luonnossa. Lyydianmaksaruoho sopii käytettäväksi kivikko- tai kalliopuutarhoihin aurinkoiseen ja ohutmultaiseen paikkaan maanpeitekasvina.
Necmettin Erbakan
thumb|250px|Necmettin Erbakan Necmettin Erbakan (29. lokakuuta 1926 – 27. helmikuuta 2011 ) oli turkkilainen poliitikko, Saadet-puolueen ('onnellisuus') johtaja ja poliittisen islamismin uranuurtaja Turkissa. Hän oli pääministerinä 1996–1997, mutta armeija syrjäytti hänet.
Erbakan työskenteli 40 vuotta sen puolesta, että Turkkiin saataisiin islamismiin perustuva valtiojärjestelmä. Erbakan vastusti Turkin länsimaistumista ja liittymistä Euroopan unioniin. Hänen henkisiin oppilaisiinsa kuuluvat Turkin presidentti Recep Tayyip Erdoğan ja Abdullah Gül.
Necmettin Erbakanin Kansallinen näkemys -liikkeen toiminta johti vuonna 1970 islamilaisen Kansallisen järjestyspuolueen perustamiseen. Vuonna 1987 Erbakanista tuli Hyvinvointipuolueen johtaja.
Gilbert ja Sullivan
thumb|Työpari Gilbert ja Sullivan Gilbert ja Sullivan oli 1800-luvulla koomisia operetteja kirjoittanut englantilainen taiteilijapari. W. S. Gilbert (1836–1911) kirjoitti oopperoihin libretot ja Arthur Sullivan (1842–1900) sävelsi ne.
Gilbertin ja Sullivanin ensimmäinen yhteinen teos oli nimeltään Thespis vuonna 1871. Se ei ollut kovin menestyksekäs, mutta vuonna 1875 valmistunut Trial by Jury esitettiin 300 kertaa. Seuraavaksi syntyi vuonna 1877 The Sorcerer ja vuonna 1878 menestysteos H.M.S. Pinafore. Sitä esitettiin 600 kertaa, ja se vakiinnutti Gilbert & Sullivanin maineen aikansa parhaiden musiikkiteatterin tekijöiden joukossa. Heidän operettinsa olivat osa kehitystä kohti seuraavan vuosisadan musikaalia. Kevyet koomiset laulut vuorottelivat niissä puheen kanssa (varsinaisissa oopperoissa suositun resitatiivin sijaan). Seuraavia menestysteoksia olivat The Pirates of Penzance (1880) ja Patience (1881). Vuonna 1882 valmistui Iolanthe.
Suurimpana menestysteoksena pidetään operettia Mikado (1885). Riitaisan työparin viimeisen yhteistyön The Grand Duke ensiesitys tapahtui vuonna 1896.
Ajopeli
thumb|[[TORCSin ajopeli]]
Ajopelit ovat videopelejä, jossa pelaaja ajaa autoa, moottoripyörää, venettä tai muuta kulkuvälinettä. Usein kriteerinä on jonkin tietyn reitin (radan) suorittaminen mahdollisimman nopeasti tai kilpailun voittaminen muita pelaajia tai tekoälyä vastaan.
Esimerkkejä:
Historia
Atarin vuonna julkaisema kolikkopeli Gran Trak 10 on lajityypin ensimmäisiä pelejä. Myös Tomohiro Nishikadon Speed Race julkaistiin samana vuonna. Edeltävänä vuonna Atari julkaisi Space Race -kolikkopelin, jossa kaksi pelaajaa kilpailee avaruusaluksilla väistellen asteroideja.
Yū Suzukin Out Run (1986) voitti Golden Joystick Awards -palkinnon vuoden pelinä. Ensimmäinen Test Drive -sarjan peli julkaistiin vuonna 1987.
Ajopelien osa-alue on realismia tavoittelevat simulaatiopelit ja ajosimulaattorit.
Total War: Rome II
Total War: Rome II on The Creative Assemblyn kehittämä reaaliaikainen strategiapeli, jonka Sega julkaisi Microsoft Windowsille 3. syyskuuta 2013. Rome II on Total War -pelisarjan kahdeksas itsenäinen osa ja vuoden 2004 pelin Rome: Total War jatko-osa.
Rome: Total Warin tavoin Rome II sijoittuu antiikin aikaan ja keskittyy kuvaamaan Rooman tasavallan aikaista maailmaa lähinnä Välimeren alueelta. Pelaaja voi päättää pitääkö hän valtakunnan tasavaltana vai tekeekö hän siitä keisarikunnan aikojen saatossa.
Pelissä on paljon enemmän eri kulttuureja ja kansoja sekä parempi tekoäly kuin edeltäjässään.
USS Bunker Hill (CV-17)
USS Bunker Hill (runkonumero CV-17) oli Yhdysvaltain laivaston Essex-luokan lentotukialus. Se oli palveluksessa vuosina 1943–1947 osallistuen toiseen maailmansotaan. Bunker Hill ja USS Franklin olivat ainoat luokan alukset, jotka eivät palanneet palvelukseen lentotukialuksina toisen maailmansodan jälkeen.
Valmistus
Alus tilattiin Bethlehem Steel Companyltä Quincystä Massachusettsista, missä köli laskettiin 15. syyskuuta 1941. Alus laskettiin vesille 7. joulukuuta 1942 kumminaan Donald Boyntonin puoliso ja liitettiin laivastoon 24. toukokuuta 1943 ensimmäisenä päällikkönään J. J. Ballentine.
Palvelus
Bunker Hill osallistui Tyynellävaltamerellä muun muassa seuraaviin operaatioihin :
Filippiinienmeren taistelun alkuvaiheessa 19. kesäkuuta alus vaurioitui viholliskoneen lähelle osuneesta pommista, jonka sirpaleet vaurioittivat aluksen rakenteita. Kaksi miestä sai surmansa ja yli 80 haavoittui. Alus kuitenkin jatkoi taistelua ja sen lentokoneet osallistuivat Japanin keisarikunnan laivaston lentotukialuksen upottamiseen ja 476 viholliskoneen tuhoamiseen. Syyskuusta marraskuulle alus osallistui Karoliinien operaatioon, jolloin sen koneet iskivät Okinawalle, Luzonille ja Formosalle.
Okinawan edustalla ollessaan alukseen osui 11. toukokuuta kaksi kamikazea. Aluksella tuleen syttynyt lentopolttoaine aiheutti räjähdyksiä. Aluksella sai surmansa 346, 43 katosi ja 264 haavoittui. Pahoin vaurioitunut alus palasi Pearl Harborin kautta Bremertoniin telakalle. Syyskuussa alus palasi palvelukseen, jolloin se liitettiin kuljetusaluksena operaatio Magic Carpetiin kuljettamaan kotiutuvia sotilaita Yhdysvaltoihin. Alus osallistui TG16.12:n mukana operaatioon aina tammikuuhun 1946, jolloin se sai määräyksen siirtyä Bremertoniin palveluksesta poistettavaksi. Alus sijoitettiin reserviin Bremertonissa 9. tammikuuta 1947.
Bunker Hillin luokitus muuttui 1. lokakuuta 1952 CVA-17:ksi ja CVS-17:ks 8. elokuuta 1953. Alus poistettiin laivaston alusluettelosta 1. marraskuuta 1966, jonka jälkeen se oli San Diegossa laituriin kiinnitettynä sähkölaitteiden koealustana aina marraskuuhun 1972. Alus romutettiin 1973.
Kreatiinikinaasi
thumb|250px|Kiteytettyjä jäniksen kreatikiinikinaasientsyymimolekyylejä Kreatiinikinaasi eli kreatiinifosfokinaasi eli CK on entsyymi, jota on erityisesti lihaksissa ja keskushermostossa. Entsyymi katalysoi kreatiinin ja adenosiinitrifosfaatin reaktiota fosfokreatiiniksi ja adenosiinidifosfaatiksi. Se katalysoi niin ikään tälle käänteistä reaktiota.
Olosuhteet
Kreatiinikinaasin massa vaihtelee eliöstä riippuen 42–371 kilodaltonin välillä. Toimiakseen kunnolla entsyymiin täytyy olla kiinnittyneenä magnesiumioneja ja ihmisellä lisäksi myös mangaania. Entsyymin toimintaa haittaavat halogeenien anionit, tiettyjen metallien kuten kuparin ionit ja useat orgaaniset molekyylit kuten 4-hydroksinonenaali, etyylimalonihappo ja jodiasetamidi. Parhaiten kreatiinikinaasi toimii lämpötilan ollessa eliöstä riippuen 0,5–45 °C ja pH:n ollessa 6–9.
Kreatiinikinaasi ja sairaudet
Kreatiinikinaasitaso on korkealla fyysisten suoritusten jälkeen. Korkeita kreatiinikinaasipitoisuuksia tavataan myös lihasdystrofiaa, myosiittia ja sydänlihastulehdusta sairastavilla. Korkea entsyymitaso voi olla myös merkki tukoksesta sepelvaltimossa.
Matala kreatiinikinaasitaso voi olla merkki alkoholin aiheuttamasta maksasairaudesta tai nivelreumasta.
Conor Coady
Conor Coady (s. 25. helmikuuta 1993 Liverpool, Englanti) on englantilainen jalkapalloilija, pelipaikaltaan keskuspuolustaja. Hän edustaa Englannin Mestaruussarjassa pelaavaa Leicesteriä.
Seurajoukkueura
Coady toimi Liverpoolin 18-vuotiaiden joukkueen kapteenina. Edustusjoukkueessa hän oli ensimmäistä kertaa vaihtopenkillä Liverpoolin pelattua Sparta Prahaa vastaan Eurooppa-liigassa helmikuussa 2011.
Kauden 2011–2012 alla Coady pääsi mukaan edustusjoukkueen Aasian-kiertueelle. Hän teki debyyttinsä edustusjoukkueessa Cuangdong Sunray Cavea vastaan ja teki heti ensimmäisessä pelissään maalin.
Coady pelasi kaksi virallista ottelua Liverpoolin ykkösjoukkueessa: Eurooppa-liigassa hän oli avauskokoonpanossa FK Anži Mahatškalaa vastaan marraskuussa 2012 ja Valioliigassa hän pelasi minuutin Fulhamia vastaan toukokuussa 2013.
Coady pelasi kauden 2013−2014 lainalla Ykkösliigan Sheffield Unitedissa, jossa teki 39 sarjaottelussa viisi maalia. FA Cupissa hän pelasi kaikki kahdeksan ottelua mukaan lukien tappiollisen välierän Hullia vastaan.
Coady siirtyi 470 000 euron siirtosummalla Huddersfieldiin elokuussa 2014. Hän pelasi kauden 2014−2015 aikana 45 Mestaruussarjan ottelua, ja teki kolme maalia.
Kesällä 2015 Coady siirtyi 2,8 miljoonalla eurolla Mestaruussarjassa pelanneeseen Wolverhamptoniin. Hän nousi heti avauskokoonpanoon ja pelasi kolmella mestaruussarjakaudella yhteensä 122 ottelua, joissa teki yhden maalin. Wolverhamptonin noustua Valioliigaan hän pelasi kaudella 2018–2019 täydet minuutit jokaisessa Valioliigan, FA Cupin ja Liigacupin ottelussa. FA Cupissa Wolves eteni välieriin. Kaudella 2019–2020 hän pelasi jälleen alusta loppuun Valioliigassa kaikki 38 ottelua, kuten myös Eurooppa-liigassa kaikki kuusi karsintaottelua ja 11 varsinaisen liigan ottelua Wolverhamptonin yltäessä puolivälieriin. Kaudella 2020–2021 hän pelasi 37 valioliigaottelua ja teki uransa ensimmäisen valioliigamaalin maaliskuussa Manchester Cityä vastaan. Kaudella 2021–2022 hän pelasi joukkueensa kaikki 38 valioliigaottelua avauskokoonpanossa ja teki niissä neljä maalia: lokakuussa Aston Villaa, tammikuussa Southamptonia, maaliskuussa Evertonia ja toukokuussa viime hetken tasoitusmaalin Chelseaa vastaan. Coady toimi Wolvesin kapteenina kaudesta 2017–2018 alkaen.
Coady siirtyi kaudeksi 2022–2023 lainalle Evertoniin. Hän kuului helmikuun lopulle saakka vakiokokoonpanoon mutta jäi sitten pitkäksi aikaa vaihtopenkille. Hän pelasi kauden aikana 24 valioliigaottelua ja teki yhden maalin lokakuun alussa Southamptonia vastaan.
Coady siirtyi Englannin Mestaruussarjan Leicesteriin 8,7 miljoonan euron siirtosummalla kesällä 2023.
Atsapironit
Atsapironit ovat ryhmä ahdistusta lievittäviä lääkkeitä ja antipsykootteja. Suomessa ainut markkinoilla oleva atsapironi on buspironi (kauppanimillä Anksilon ja Buspiron Actavis), jota käytetään lievittämään ahdistuneisuutta mm. masennuksen sekä alkoholismin yhteydessä. Atsapironien anksiolyyttinen vaikutus välittyy 5-HT1A serotoniinireseptorin osittaisagonismin tai täysagonismin kautta.
Kemia
Lääkkeet jotka on luokiteltu atsapironeiksi voidaan tunnistaa suffiksista -spironi tai -pironi.
Farmakodynamiikka
Farmakologisella tasolla, atsapironit sitoutuvat seuraaviin reseptoreihin eri suhteissa:
Jotkin atsapironit sitoutuvat myös D4, 5-HT2C, 5-HT7, and sigmareseptoreihin.
Ainoastaan 5-HT1A agonismi on toivottava ominaisuus atsapironiluokan anksiolyytiltä. Sama logiikka pätee atsapironiluokan antipsykootteihin, joissa toivottava ominaisuus on lisäksi 5-HT2A ja D2-reseptorin antagonismi. Sitoutuminen muihin reseptoreihin aiheuttaa usein pelkästään sivuvaikutuksia. Tämän vuoksi markkinoille kehitetään entistä selektiivisempia lääkkeitä. Esimerkki tällaisesta on gepironi, se on Yhdysvalloissa kliinisessä tutkimuksessa oleva yhdiste vakavan masennuksen ja yleistyneen ahdistuneisuushäiriön hoitoon. Japanissa tandospironi on lisensoitu ahdistuksen hoitoon ja masennuslääkkeiden tehostamiseen.
Farmakokinetiikka
Atsapironit imeytyvät heikosti ruoansulatuskanavasta, mutta niiden vaikutus alkaa nopeasti. Puoliintumisaika haarautuu kahdesta kolmeen tuntiin. Tästä syystä nämä lääkkeet pitää ottaa 2–3 kertaa päivässä.
Atsapironien metabolia tapahtuu maksassa ja ne erittyvät virtsaan ja ulosteeseen. Monien atsapironien yleinen metaboliitti on 1-(2-Pyrimidininyyli)piperatsiini eli 1-PP. 1-PP on 5-HT1A-reseptorin osittaisagonisti ja α2-reseptorin antagonisti. 1-PP todennäköisesti myötävaikuttaa vain sivuvaikutusprofiiliin.